ສະຫະລັດ ຈະໃຫ້ສັດຕະຍາບັນ ຕໍ່ຂໍ້ຕົກລົງການຄ້າ ກັບເກົາຫລີໃຕ້ ໃນປີນີ້.
ສຫລ ຈະໃຫ້ສັດຕະຍາບັນ ຕໍ່ຂໍ້ຕົກລົງການຄ້າເສລີ ກັບເກົາຫຼີໃຕ້ ພາຍໃນປີ່ນີ້
ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດ ສະຫະລັດ ກ່າວເມື່ອວັນອາທິດມື້ນີ້ວ່າ ລັດຖະບານຂອງ ປະທານາທິບໍດີ ໂອບາມາ ແມ່ນມີຄວາມໝັ້ນໝາຍທີ່ຈະ ໃຫ້ສັດຕະຍາບັນຕໍ່ຂໍ້ຕົກລົງການຄ້າເສລີສະບັບນຶ່ງກັບເກົາ ຫລີໃຕ້ໃນປີນີ້ ທ່ານນາງຄລິນຕັນໄດ້ບອກກັບພວກຜູ້ນໍາທຸລະກິດກຸ່ມນຶ່ງ ທີ່ເຕົ້າໂຮມກັນຢູ່ໃນນະຄອນຫລວງໂຊລຂອງເກົາຫລີໃຕ້ ວ່າການທີ່ຈະໃຫ້ສັນຍາການຄ້າເສລີຫລື FTA ສໍາເລັດ ໄດ້ນັ້ນແມ່ນຈະຕ້ອງໄດ້ສົ່ງຂໍ້ຄວາມອັນແຂງແຮງໄປຍັງນະ ຄອນຫລວງໂຊລວ່າປະເທດທັງສອງນັ້ນເປັນພາຄີການຄ້າ ກັນແລ້ວ ສັນຍາການຄ້າສະບັບດັ່ງກ່າວຂອງຝ່າຍສະຫະລັດ ແມ່ນ ໄດ້ເຊັນລົງນາມໃນ ປີ 2007 ແຕ່ຍັງບໍ່ໄດ້ໃຫ້ສັດຕະຍາ ບັນເທື່ອໂດຍທັງສອງປະເທດກໍຄືສະຫະລັດແລະເກົາຫລີ ໃຕ້ນັ້ນ ໃນຕອນເຊົ້າຂອງວັນອາທິດມື້ນີ້ ທ່ານນາງ ຄລິນຕັນໄດ້ພົບປະກັບ ປະທານາທິບໍດີເກົາຫລີ ໃຕ້ ທ່ານ ລີ ມີອອງບັກ ເພື່ອປຶກສາຫາລືກັນເຖິງຄວາມພະຍາຍາມຕ່າງໆເພື່ອໃຫ້ສັດຕະ ຍາບັນສັນຍາການຄ້າເສລີ ດັ່ງກ່າວ ແລະເພື່ອຮ່ວມປະສານງານກັນດ້ານຍຸທະສາດກ່ຽວກັບ ເກົາຫລີເໜືອນັ້ນ